அவர் காதல் இலராக நீ நோவது= அவர் நம்கண் காதல் இலராகவும் நீ அவர் வரவு நோக்கி வருந்துதற்கு ஏது; பேதைமை= நின் பேதைமையே பிறிதில்லை, எ-று.  உரை விளக்கம் நம்மை நினையாமையின் நம்கண் காதல் இலர் என்பதறியலாம், அஃதறியாமை மேலும் அவர்பாற்செல்லக் கருதாது, அவர் வரவுபார்த்து வருந்தாநின்றாய், இது நீ செய்துகொள்கின்றது என்னும் கருத்தாற் பேதைமை என்றாள். வாழி- இகழ்ச்சி்க்குறிப்பு. யாம் அவர்பாற் சேறலே அறிவாவது என்பதாம். குறள் 1243 (இருந்துள்ளி )   (இதுவுமது ) இருந்துள்ளி யென்பரித னெஞ்சே பரிந்துள்ளல் ( )  இருந்து உள்ளி என் பரிதல் நெஞ்சே பரிந்து உள்ளல் பைதனோய் செய்தார் கணில். (03) பைதல் நோய் செய்தார்கண் இல்.  [தொடரமைப்பு: நெஞ்சே இருந்து உள்ளிப் பரிதல் என், பைதல் நோய் செய்தார்கண் பரிந்து உள்ளல் இல்.]     